《早征》
宋代·赵汝燧

店鸡一唱接疏钟，起整行装尚梦中。沙路踏残征马月，柳堤啼断晓莺风。

水肥渡险添舟子，岸没途穷问牧童。千里乡人逢陌上，片时握手各西东。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。